ཐང་དེའི་ཉེ་སྐོར་གྱི་རི་ཀླུང་རྣམས་ལ་དབྱར་གྱི་དུས་སུ་མེ་ཏོག་ཁ་དོག་སྣ་ཚོགས་འཇམ་མཚོན་ལྟར་བཀྲ་བ།གཡང་དཀར་ལུག་ཁྱུ་ལྷོ་སྤྲིན་ལྟར་འཁྲིགས་པ།ནོར་ཕྱུགས་རྣམས་ནི་འབྲོང་ཁྱུ་ལྟར་རྒྱུ་བ།ཆུ་བོ་རྣམས་ཡན་ལག་བརྒྱད་ལྡན་ལྟར་དྭངས་ཤིང་བསིལ་བའི་གནས་དེར།ས་སྐྱོང་མི་ཡི་དབང་པོ་སྡེ་དགེའི་རྒྱལ་རབས་རིམ་བྱོན་རྣམས་ལོ་ལྟར་དབྱར་ཉི་ལྡོག་གི་རྗེས་སུ་དབྱར་ཐོངས་ཕེབས་ནས་རྟ་རྒྱུགམདའ་འཕེན།བྲོ་བརྡུང་།གླུ་ལེན།ཡུལ་ལྷ་གསོལ་མཆོད་ཀྱི་བསང་དང་།སྒྲ་བླ་དཔང་བསྟོད་བྱ་ཞིང་།སྤྲོ་སངས་ཀྱི་ལྟད་མོ་བདུན་ཕྲག་རེར་བཞུགས་པའི་སྲོལ་དར།